Samuel Adams

Samuel Adams (1722–1803) var amerikansk folkeleder og politiker. Han regnes som en av de som startet den amerikanske revolusjonen. Han hjalp å initiere og holde revolusjonenen levende. Han forente høye idealer med klok politikk og arbeidet iherdig med å omdanne de tretten koloniene i Britiske Amerika til en selvstendig nasjon.

 Biografi 
Samuel Adams ble født i Boston. Faren var en rik bryggerieier og selv aktiv i politikken. Samuel Adams ble i 1736 tatt opp ved Harvard. Han fullførte sin grunnutdannelse i 1740 og tok magistergraden tre år senere med en oppgave som inneholdt tanker om koloniers politiske rettigheter.

Samuel Adams hadde lite sans for bryggeriet som han arvet og selskapet gikk konkurs. Han engasjerte seg i stedet aktivt i samfunnsspørsmål og som medlem i Caucus, en politisk organisasjon som holdt sine hemmelige møter i en taketasje, lærte han seg kunsten å drive politikk.

Adams sterke innflytelse over revolusjonen var hans dyktighet som forfatter. I 1764 skrev han om Bostons protester mot Storbritannias lovforslag om stempelloven. I 1765 ble Adams valgt inn i Massachusetts koloniens forsamling og ble leder for den amerikanske opposisjonen mot den britiske regjeringen. I 1772 grunnla han i Boston en komité for å vekke den generelle opinionen. Adams fikk alle kolonier til å delta og gå til handling mot Kronen. I 1773 hjalp han til med å planlegge Teselskapet i Boston.

Adams ble delegat til den første og andre kontinentalkongressen som kjempet for selvstendighet. Han var en av de Founding Fathers som undertegnet USAs uavhengighetserklæring. Adams sikret også aksept av Massachusetts forfatning 1788 selv om han i begynnelse motsatte seg den. Han var viseguvernør i Massachusetts 1789–1793 og deretter guvernør 1794–1797.

Samuel Adams var beslektet med den fremstående familien Adams og var tremenning av USAs andre president John Adams.

 Referanser 

 Eksterne lenker 



Kategori:Guvernører i Massachusetts
Kategori:Personer fra Boston